Adiz Rajabov. Adiz Rajabov (6-yanvar, 1984-yil, Buxoro, Oʻzbekiston) — oʻzbek aktyori. Adiz Rajabov sanʼatdagi faoliyatini 2005-yilda boshlagan. Kinodagi debyutini 2007-yilda „Boʻrilar“ va „Super qiz“ filmlarida qilgan, shundan soʻng u koʻplab teleseriallar va filmlarda rol oʻynagan. Hayoti. Adiz Rajabov 1984-yil 6-yanvarda Oʻzbekiston SSSRning Buxoro shahrida tugʻilgan. Otasi oʻqituvchi, onasi esa oddiy uy bekasi Oʻrta maktabni tugatgach, Toshkent davlat teatr va rassomlik institutiga qabul qilingan. U yerni 2005 yilda bitirgan. 2005-yildan hozirgacha „O‘zbekfilm“ truppasining aktyori. „Nahotki sen“ filmida ilk bor bosh qahramon rolini ijro etadi. 2006-yilda rejissyor Sohib Abbosxon tomonidan suratga olingan „Sen meni sevasanmi“ filmi suratga olinadi. Rajabov bu filmdan ortidan taniladi. 2007-yilda Rajabov „Boʻrilar“ filmida salbiy obrazni gavdalantirdi, bu rol unga katta shuhrat keltirdi. 2008-yilda rejissyor Bahrom Yoqubov tomonidan suratga olingan „Super kelinchak“ filmida bosh qahramonlardan biri — Sardor rolini ijro etadi. 2014-yilda rejissyor Dilmurod Masagatov „Geolog“ filmida suratga tushadi. 2018-yilda Radjabov Qirg‘iziston va O‘zbekiston bilan hamkorlikda suratga olingan „Sarvqomat dilbarim“ filmida rol o‘ynadi va bu film katta eʼtiroflarga sazovor bo‘ldi. 2019-yilda yapon kinoijodkorlari O‘zbekistonda „“ (tarjimasi: Yerning oxirigacha) filmini suratga olishadi. Ushbu filmda Rajabov bosh qahramonlardan birini o‘ynaydi. 2020-yilda Rajabiv „Muqimiy“ tarixiy filmida suratga tushadi. Rajabov 35 dan ortiq film va seriallarda rol oʻynagan. 2016-yildan buyon „Diydor“ teatrida aktyor boʻlib ishlaydi. Filmografiyasi. Adiz Rajabov suratga tushgan filmlar xronologik tartibda keltirilgan